Аҡбутина Әлфиә Носрат ҡыҙы

Аҡбутина Әлфиә Носрат ҡыҙы (9 октябрь 1955 йыл) — журналист, тәржемәсе. 1988 йылдан СССР Журналистар союзы ағзаһы. 2015 йылдан Башҡорт Википедияһының әүҙем мөхәррире. Башҡортостан Республикаһының атҡаҙанған мәҙәниәт хеҙмәткәре (1997), Шәһит Хоҙайбирҙин исемендәге премия лауреаты (2005).

 Биографияһы 
Әлфиә Носрат ҡыҙы Аҡбутина (ҡыҙ фамилияһы Ҡаҙаҡҡолова) 1955 йылдың 9 октябрендә БАССР-ҙың Маҡар районыХәҙер Башҡортостан Республикаһының  Үрге Этҡол ауылында тыуған.

Урта мәктәпте Нуриман районының Иҫке Күл ауылында бөтә.

1977 йылда Башҡорт дәүләт университетының филология факультетын тамамлағандан һуң «Ленинсы» — «Ленинец» гәзите хеҙмәткәре булып эшләй.

1978 йылдан алып (өҙөклөк менән) «Башҡортостан» гәзитендә хеҙмәт итә: хәбәрсе, 1990 йылдан башлап өлкән хәбәрсе, 1993 йылдан — бүлек мөдире, 1995 йылдан — яуаплы секретарь, 1999 йылдан — баш мөхәррир урынбаҫары. 2011 йылдан 2014 йыл аҙағына тиклем «Башҡортостан ҡыҙы» журналының баш мөхәррир урынбаҫары.

Республика матбуғатында оҙаҡ йылдар уңышлы эшләгән өсөн 1993 йылда Әлфиә Аҡбутина Башҡортостан Республикаһы Юғары Советы Президумының Почёт грамотаһы менән бүләкләнәУказ Президиума ВС РБ от 11.03.1993 N 6-2/91г "О награждении Почетной грамотой Президиума Верховного Совета Республики Башкортостан работников редакции газеты «Башкортостан»". 1997 йылда уға «Башҡортостан Республикаһының атҡаҙанған мәҙәниәт хеҙмәткәре» тигән маҡтаулы исем бирелә.  
Ижтимағи-сәйәси темаларға яҙылған аналитик мәҡәләләре һәм ЮНЕСКО линияһы буйынса Европа илдәренә яһаған сәйәхәтенең юл яҙмалары өсөн 
2005 йылда журналист Башҡортостан Республикаһы Хөкүмәтенең Шәһит Хоҙайбирҙин исемендәге премияһына лайыҡ була.

Әлфиә Аҡбутина 1988 йылдан СССР Журналистар союзы ағзаһы.

 Маҡтаулы исемдәре һәм башҡа бүләктәре  
 Башҡортостан Республикаһы Хөкүмәтенең Шәһит Хоҙайбирҙин исемендәге премияһы лауреаты (2005).
 Башҡортостан Республикаһының атҡаҙанған мәҙәниәт хеҙмәткәре (1997).
 Башҡортостан Республикаһы Юғары Советы Президумының Почёт грамотаһы (1993)Равиль Рамазанов. Согревая теплом своей души (к юбилею журналиста Альфии Акбутиной). Информационное агентство «Башинформ», 9 октября 2010 года  
 «За заслуги в проведении Всероссийской переписи населения» миҙалы (2002). 

 Иҫкәрмәләр 

 Әҙәбиәт 
 Равиль Рамазанов. Согревая теплом своей души (к юбилею журналиста Альфии Акбутиной). Информационное агентство «Башинформ», 9 октября 2010 года  
 Равиль РАМАЗАНОВ. Творческий почерк Альфии Акбутиной. «Республика Башкортостан» гәзите, 28 октябрь 2010 года   
 Перевод Библии. Перевод Ветхого Завета на башкирский язык. Религиозная организация «Российское Библейское общество». Официальный сайт  

 Һылтанмалар 



Категория:Башҡортостандың атҡаҙанған мәҙәниәт хеҙмәткәрҙәре
Категория:Шәһит Хоҙайбирҙин исемендәге премия лауреаттары
Категория:Башҡорт дәүләт университетын тамамлаусылар
Категория:Башҡортостан журналистары
Категория:СССР Журналистар союзы ағзалары
Категория:«Совет Башҡортостаны» гәзите журналистары
Категория:«Башҡортостан» гәзите журналистары
Категория:«Башҡортостан ҡыҙы» журналы хеҙмәткәрҙәре
Категория:Башҡорт теленә тәржемә итеүселәр